Nr. 32189/23.07.2025

**REFERAT DE APROBARE**

**la** **Proiectul de hotărâre privind**  **aprobarea asocierii Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Compania Națională de Căi Ferate CFR SA implementează în prezent proiectul de interes public național cu denumirea : *Proiectare și execuție a lucrărilor aferente obiectivului de investiții Electrificarea și reabilitarea liniei de cale ferată Cluj-Napoca – Oradea – Episcopia Bihor – Lot 1 Cluj-Napoca- Aghireș*  Proiectul de electrificare şi reabilitare a liniei de cale feratǎ Cluj Napoca – Oradea – Episcopia Bihor este inclus în Planul Național de Redresare și Reziliență al României aprobat de Consiliul UE, Partea a II- a- Componenta 4 Transport Sustenabil.  Linia de cale ferată Cluj Napoca – Oradea – Episcopia Bihor – Frontieră Ungaria are lungimea totală de 166,216 km, fiind cuprinsǎ între km 500 + 608 (semnal Cap X, Stația CF Cluj Napoca) şi km 660 + 852 (semnal Cap Y, Stația CF Episcopia Bihor), la care se mai adaugǎ intervalul Episcopia Bihor – Frontierǎ Ungaria, cu lungimea de 5,983 km (între km 1+117 = Cap Y Stația Episcopia Bihor şi km 7+100 = Frontiera Ungarǎ).  Proiectul de investiții vizează electrificarea şi reabilitarea liniei de cale ferată Cluj Napoca – Oradea – Episcopia Bihor şi presupune realizarea unei infrastructuri ce va permite viteze maxime cuprinse între 100 km/h şi 160 km/h. Electrificarea şi reabilitarea tronsonului de cale ferată Cluj Napoca – Oradea – Episcopia Bihor conduce la realizarea unei infrastructuri feroviare optimizate.  Proiectul de electrificare şi reabilitare a liniei de cale feratǎ Cluj Napoca – Oradea – Episcopia Bihor contribuie la:   * generarea de noi locuri de muncă, pe perioada de implementare a proiectului; * economii la nivelul costurilor de întreţinere a infrastructurii; * economii la nivelul costurilor de operare a infrastructurii; * economii la nivelul costurilor aferente trenurilor; * economie de timp pentru călători; * economie de timp pentru transportul de marfă; * câștiguri în eficiență; * economii la nivelul emisiilor de co2; * economii la nivelul costurilor aferente accidentelor; * reducerea poluării.   Pentru realizarea lucrărilor este necesară devierea traficului rutier, de la trecerea la nivel cu calea ferată km ex. 503 + 840, pe strada Tăietura Turcului, pe perioada execuției lucrărilor la Pasajul rutier din zona strazilor Tăietura Turcului și Corneliu Coposu.  În acest sens, este necesară realizarea unui drum tehnologic care va fi deschis circulației publice în lungime de aproximativ 700 ml, care să facă legătura între strada Nikola Tesla din municipiul Cluj-Napoca și str. Fabricilor din localitatea Baciu.  Imobilul – teren în suprafață de 8.276 mp, înscris în C.F. nr. 335640 Cluj-Napoca, nr. cad. 335640, (drumul ce asigură legătură între strada Nikola Tesla din municipiul Cluj-Napoca și str. Fabricilor din localitatea Baciu) face parte din inventarul bunurilor care aparțin domeniul public al Județului Cluj și administrarea Consiliului Județean Cluj.  Terenul susmenționat a fost dobândit de UAT Județul Cluj în baza Legii nr. 227/17.11.2016 privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate "C.F.R." - S.A., în domeniul public al Judeţului Cluj, în scopul construirii Parcului ştiinţific şi tehnologic "Tetapolis", acesta fiind rezultat ca urmare a unor operațiuni de dezmembrare/alipire a unor imobile în scopul realizării drumului de acces la parcul anterior menționat. |
| * 1. **Cerinţe care reclamă oportunitatea actului administrativ:** |
| Prin adresa nr. 12/UMP4/1079/30.06.2025 înregistrată la Consiliul Județean Cluj cu nr. 28566/01.07.2025, Compania Naţională de Căi Ferate "C.F.R." - S.A a solicitat acordul de principiu pentru realizarea unui drum tehnologic deschis circulației publice în lungime de aproximativ 700 m, care să facă legătura între strada Nikola Tesla din Cluj-Napoca și str. Fabricilor din localitatea Baciu.  Prin adresa nr. 28566/17.07.2025, Consiliul Județean Cluj și-a exprimat disponibilitatea de a promova un proiect de hotărâre de consiliu judetean având ca obiect asocierea Județului Cluj cu Compania Naţională de Căi Ferate "C.F.R." - S.A în vederea realizării unui drum tehnologic deschis circulației publice în lungime de aproximativ 700 m, care să facă legătura între strada Nikola Tesla din Cluj-Napoca și str. Fabricilor din localitatea Baciu, prin punerea la dispoziție a unui teren, proprietatea publică a Județului Cluj, identificat în CF nr. 335640 Cluj-Napoca, în suprafață de 8276 mp.  Totodată prin aceeași adresă se precizează că după finalizarea Pasajului rutier și reluarea circulației, drumul tehnologic va fi predat Județului Cluj pentru a fi utilizat ca drum de acces la Parcul ştiinţific şi tehnologic "Tetapolis", solicitându-se acordul Companiei în vederea promovării proiectului de hotărâre.  Necesitatea realizării acestui drum tehnologic rezidă din faptul că pentru executarea lucrărilor în cadrul proiectului, respectiv a Pasajului rutier din zona strazilor Tăietura Turcului și Corneliu Coposu, se impune devierea traficului rutier de la trecerea la nivel cu calea ferată km ex. 503 + 840, de pe strada Tăietura Turcului, până la finalizarea execuției acestor lucrări.  Ulterior pe amplasamentul drumului tehnologic se va realiza drumul care va asigura legătura între strada Nikola Tesla și strada Fabricilor.  Conform prevederile art. 173 alin. (1) lit. c) și e), coroborate cu prevederile alin. (7) lit. a) din Ordonanţa de urgenţă a Guvernului nr. 57/2019 privind codul administrativ, cu modificările și completările ulterioare;  (*1) Consiliul judeţean îndeplineşte următoarele categorii principale de atribuţii:*  *………………….*  *c) atribuţii privind administrarea domeniului public şi privat al judeţului;*  *…………………..*  *e) atribuţii privind cooperarea interinstituţională pe plan intern şi extern;*  (*7) În exercitarea atribuţiilor prevăzute la alin. (1) lit. e), consiliul judeţean:*  *a) hotărăşte, în condiţiile legii, cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean.*  Drepturile și obligațiile părților sunt cuprinse în cadrul Acordului de asociere, care constituie anexă la proiectul de hotărâre. |
| 1. **Schimbări preconizate:** |
| Obiectivele specifice ale proiectului implementat de CFR SA sunt:   * infrastructura ce va permite viteze maxime de 80 km/h pentru transportul de marfă și de 120 km/h pentru trenurile de călători pe întregul tronson; * sistematizarea stațiilor în vederea realizării condițiilor impuse de electrificare; * eliminarea deficiențelor tehnice și îmbunătățirea condițiilor de trafic, inclusiv cele legate de siguranța circulației de pe întreg tronsonul cf; * înlocuire/reparare poduri, podete, pasaje denivelate, consolidări, apărări, repararea sistemului de drenaj, îmbunățățirea calității terasamentelor; * se vor realiza construcțiile aferente activității de întreținere, revizie și reparații a instalațiilor fixe de tracțiune electrică și a liniei de contact constând din două districte lc + ea + elf în stațiile ciucea și oradea; * se vor realiza clădiri de mentenanță în stațiile cluj napoca, ciucea și oradea; * reabilitarea și modernizarea clădirilor de călători, districtelor, clădirilor de exploatare etc. și asigurarea facilităților călătorilor (inclusiv persoanelor cu mobilitate redusă) și personalui cfr; * remorcarea trenurilor pe linia electrificată se va face cu locomotive electrice funcționând în curent alternativ monofazat 25 kv - 50 hz;   + linia de contact va fi alimentată din substațiile de tracțiune, la amplasarea cărora se va lua în considerație situația actuală a electrificării liniilor ferate adiacente (dej - apahida - cluj și teiuș - apahida - cluj) precum și structura sistemului energetic național de 110 kv din zonă;   + lucrări noi de linie de contact și substație de tracțiune electrică, inclusiv sistem de teleconducere scada, care va integra și sistemul de telegestiune energie electrică;   + realizarea lucrărilor de protecție a instalațiilor din cale și vecinătate împotriva influenței liniei de contact;   + eliminarea zonelor cu risc la inundații, înzăpezire, alunecări;   + analiza trecerilor la nivel existente (numărul acestora, pozitia km, starea lor actuala) și s-a stabilit care dintre ele vor rămâne în funcție, care se vor moderniza și care se vor desființa;   + modernizarea echipamentului de telecomunicații;   + modernizarea electrificării pe toată lungimea tronsonului (25 kv);   + dublarea liniei (ținând cont de condițiile de relief - predominant ses);   + mărirea capacității de tranzit la frontiere;   + asigurarea interoperabilitătii prin implementarea sti, în special în ceea ce priveste sarcina pe osie (22,5 t), gabaritul de încărcare (c), lungimea liniilor din stații și haltele de mișcare, facilitățile pentru persoanele cu dizabilități, implementarea ertms (etcs nivel 2+gsm-r);   + montare de panouri fonoabsorbante şi/sau soluţii alternative de reducere a nivelului de zgomot.   Realizarea drumului tehnologic, deschis circulației publice va asigura devierea traficului rutier de la trecerea la nivel cu calea ferată km ex. 503 + 840, de pe strada Tăietura Turcului, pe perioada execuției lucrărilor la Pasajul rutier din zona străzilor Tăietura Turcului și Corneliu Coposu.  Principalul efect al implementării proiectului constă în echilibrarea modală a sistemului naţional de transport, cu consecinţe privind creşterea eficienţei economice a acestuia şi reducerea costurilor suportate de economia naţională în ceea ce priveşte transporturile.  Un efect foarte important al implementării proiectului constă în descongestionarea reţelei rutiere, ca urmare a migrării către calea ferată a unor fluxuri importante de călători şi mărfuri, cu consecinţe privind creşterea vitezei medii de deplasare pe actuala reţea rutieră, scăderea frecvenţei accidentelor şi scăderea frecvenţei de apariţie a blocajelor în trafic.  Creşterea competitivităţii transportului feroviar pe piaţa internă a serviciilor de transport va avea ca principal efect, la nivelul economiei naţionale, reducerea costurilor totale privind transporturile, consolidând astfel premisele unei creşteri economice sustenabile la nivel naţional. |
| **Secțiunea a 2-a - Impactul socio-economic:** |
| Asigurarea unei infrastructuri rutiere moderne în zonă, menită să creeze condițiile necesare pentru o mai buna mobilitate a populației și a bunurilor, eficientizarea activităților economice și a investițiilor în zonă. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra actelor administrative în vigoare.  Măsurile de implementare ale hotărârii în cauză vizează următoarele demersuri:   * încheierea Acordului de asociere între UAT Județul Cluj/Consiliul Județean Cluj și Compania Naţională de Căi Ferate "C.F.R." - S.A. * realizarea drumului tehnologic deschis circulației publice care să asigure legătura între strada Nikola Tesla din municipiul Cluj-Napoca și strada Fabricilor din comuna Baciu |
| **Secțiunea a 6-a – Anexe la referatul de aprobare:** |
| * adresa Companiei Naţionale de Căi Ferate "C.F.R." - S.A nr. 12/UMP4/1079/30.06.2025, înregistrată la Consiliul Județean Cluj cu nr. 28566/01.07.2025 * adresa înregistrată la Consiliul Județean Cluj sub nr. 28566/17.07.2025 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **aprobarea asocierii Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind aprobarea asocierii Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640 propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 28.566/22.07.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. ....../22.07.2025şi Avizul cu nr...... din …..... adoptat de Comisia de specialitate nr. ……….., în conformitate cu art. 182 alin. (1) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Companiei Naţionale de Căi Ferate "C.F.R." - S.A nr. 12/UMP4/1079/30.06.2025, înregistrată la Consiliul Județean Cluj sub nr. 28566/01.07.2025;
* adresa Consiliului Județean Cluj înregistrată sub nr. 28566/17.07.2025;
* Hotărârea Guvernului nr. 666/2016 pentru aprobarea documentului strategic Master Planul General de Transport al României;
* Hotărârea Guvernului nr. 985/2020 pentru aprobarea Strategiei de dezvoltare a infrastructurii feroviare 2021-2025;
* Hotărârea Guvernului nr. 93/2022 pentru aprobarea indicatorilor tehnico-economici ai obiectivului de investiţii "Electrificarea şi reabilitarea liniei de cale ferată Cluj-Napoca-Oradea-Episcopia Bihor", lucrare de utilitate publică de interes naţional;
* Hotărârea Guvernului nr. 1.701/2024 privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum şi a listei imobilelor proprietate publică a unităţii administrativ-teritoriale, situate pe amplasamentul suplimentar care constituie coridorul de expropriere al lucrării de utilitate publică de interes naţional "Electrificarea şi reabilitarea liniei de cale ferată Cluj-Napoca-Oradea-Episcopia Bihor", aflate pe raza unităţii administrativ-teritoriale Cluj-Napoca, judeţul Cluj;
* Hotărârea Consiliului Județean Cluj nr. 11/2025 privind aprobarea Planului de amenajare a teritoriului județean – Județul Cluj;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, (republicată 2);

În conformitate cu prevederile:

* art. 173 alin. (1) lit. c) și e), coroborate cu prevederile alin. (7) lit. a) din Ordonanţa de urgenţă nr. 57/2019 privind Codul Administrativ, cu modificările și completările ulterioare;
* Ordonanței de Urgență nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările și completările ulterioare;
* Hotărârii Guvernului nr. 581/1998 privind înfiinţarea Companiei Naţionale de Căi Ferate "C.F.R." - S.A. prin reorganizarea Societăţii Naţionale a Căilor Ferate Române

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;

**hotărăşte:**

**Art. 1.** Se aprobă asocierea Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640, conform modelului cadru a Acordului de asociere cuprins în **anexa** care face parte integrantă din prezenta hotărâre.

**Art. 2.** Se emite acordul Județului Cuj, în calitate de propiretar al imobilui teren în suprafață de 8.276 mp, identificat în Cartea Funciară nr. 335640 Cluj-Napoca, nr. cad. 335640, pentru realizarea de către Compania Națională de Căi Ferate ,,CFR” S.A. a obiectivului menționat la art. 1.

**Art. 3. (1)** Se mandatează domnul Alin Tișe - Președintele Consiliului Județean Cluj sau în lipsa acestuia, domnul Radu Florin Rațiu - Vicepreședintele Consiliului Județean Cluj să negocieze, în numele și pe seama Județului Cluj, cu reprezentații Companiei Naționale de Căi Ferate ,,C.F.R.” S.A. eventualele clauze suplimentare aplicabile care vor fi inserate în forma finală a Acordul de asociere menționat la art. 1,

**(2)** Se mandatează domnul Alin Tișe - Președintele Consiliului Județean Cluj sau în lipsa acestuia, domnul Radu Florin Rațiu - Vicepreședintele Consiliului Județean Cluj să semneze, în numele și pe seama Județului Cluj, forma finală a Acordului de asociere.

**Art. 4.** Predarea-preluarea terenului care constituie obiectul asocierii se face pe bază de proces-verbal de predare-primire între părți, în termen de maxim 30 de zile de la încheierea Acordului de asociere.

**Art.. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică; Direcţia Dezvoltare şi Investiţii și Vicepreședintele Consiliului Județean Cluj, domnul Radu Florin Rațiu.

**Art. 6.** Prezenta hotărâre se comunică Președintelui Consiliului Județean Cluj, domnul Alin Tișe, Vicepreședintelui Consilului Județean Cluj, domnul Radu Florin Rațiu, Direcției Juridice; Direcţiei Dezvoltare şi Investiţii, Companiei Naționale de Căi Ferate ”CFR” S.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE SECRETAR GENERAL AL JUDEŢULUI**

Alin Tişe Simona Gaci

**Nr……... din …… 2025**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

**Anexa**

**la Hotărârea nr. ……../2025**

|  |  |
| --- | --- |
| **Județul Cluj**  **Consiliul Județean**  **Nr. ................ din ................** | **Compania Naţională de Căi**  **Ferate "C.F.R." - S.A**  **Nr.............. din ..........................** |

**ACORD DE ASOCIERE**

Având în vedere :

* Proiectul ”*Proiectare și execuție a lucrărilor aferente obiectivului de investiții*

*Electrificarea și reabilitarea liniei de cale ferată Cluj-Napoca – Oradea – Episcopia Bihor – Lot 1 Cluj-Napoca - Aghireș* ”, cu finanțare externă nerambursabilă,

* necesitatea realizării unui pasaj rutier în zona strazilor Tăietura Turcului și

Corneliu Coposu din municipiul Cluj-Napoca, peste calea ferată,

În temeiul prevederilor :

* art. 173 alin. (1) lit. c) și e), coroborate cu prevederile alin. (7) lit. a) din Ordonanţa de urgenţă nr. 57/2019 privind Codul Administrativ, cu modificările și completările ulterioare;
* Hotărârii Consiliului Județean Cluj nr. ……………../ ……… 2025 privind aprobarea asocierii Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640
* Hotărârii Consiliului de Administrație al Companiei Naţionale de Căi Ferate "C.F.R." - S.A nr. ……./ ……… 2025, privind …………

1. **PĂRŢILE ACORDULUI**

1.1. **UAT Județul Cluj** cu sediul în municipiul Cluj-Napoca, Calea Dorobanților, nr. 106, județul Cluj, telefon 0372 640 000, fax 0372 640 070, Cod fiscal 4288110, Cont virament ................. deschis la Trezoreria Municipiului Cluj-Napoca, reprezentat legal prin dl. Alin TISE în calitate de Președinte al Consiliului Județean Cluj, și

1.2. **Compania Naţională de Căi Ferate "C.F.R." - S.A** cu sediul în București, Bd. Dinicu Golescu nr. 38, sector 1, Certificat unic de înregistrare RO 11054529, număr de înregistare la Registrul Comerțului J40/9774/1998, reprezentat legal prin dl. Ion Simu-Alexandru, director general, în calitate de beneficiar,

**II. OBIECTUL ACORDULUI**

2.1. Obiectul prezentului acord îl constituie  asigurarea colaborării între asociați în vederea realizării unui drum tehnologic deschis circulației publice, care să facă legătura între strada Nikola Tesla din municipiul Cluj-Napoca și str. Fabricilor din localitatea Baciu pentru devierea traficului rutier, de la trecerea la nivel cu calea ferată km ex. 503 + 840, de pe Tăietura Turcului, pe perioada execuției lucrărilor la Pasajul rutier din zona strazilor Tăietura Turcului și Corneliu Coposu, pe terenul în suprafață de 8.276 mp., înscris în CF nr. 335640 Cluj-Napoca, nr. cad. 335640.

2.2. Părțile se angajează să se consulte în mod regulat și să se informeze asupra tuturor aspectelor privind evoluția proiectului, precum și să implementeze activitățile cu respectarea dispozițiilor legale și a celor mai înalte standarde profesionale și de etică.

2.3. Prezenta asociere nu are personalitate juridică și nu constituie față de terți o persoană distinctă de persoana asociaților.

**III. DURATA ACORDULUI**

3.1. Perioada de valabilitate a prezentului acord de asociere este cuprinsă între data semnării de către ambele părți, dată care reprezintă și data intrării în vigoare, până la momentul finalizării lucrărilor de construcție a Pasajului rutier și reluarea circulației, precum și predarea drumului tehnologic către Județul Cluj

**IV. DREPTURILE ȘI OBLIGAȚIILE PĂRȚILOR**

4.1. **Județul Cluj** are următoarele drepturi și obligații :

a) să pună la dispoziție, pe bază de proces-verbal de predare-primire, terenul în suprafață de 8.276 mp, înscris în CF nr. 335640 Cluj-Napoca, nr. cad. 335640 (drumul ce asigură legătură între strada Nikola Tesla din Cluj-Napoca și str. Fabricilor din localitatea Baciu) aflat în domeniul public al Județului Cluj și administrarea Consiliului Județean Cluj, liber de sarcini, în termen de maxim 30 de zile de la data încheierii prezentului acord;

b) să asigure sprijinul necesar pentru realizarea obiectului prezentului acord ;

c) să preia, la finalizarea pasajului rutier și reluarea circulației, drumul tehnologic realizat de către Compania Naţională de Căi Ferate "C.F.R." - S.A, pe bază de proces verbal de predare-primire.

4.2. **Compania Naţională de Căi Ferate "C.F.R." - S.A** are următoarele drepturi și obligații :

a) să realizeze drumul tehnologic care va fi deschis circulației publice și care va face legătura între strada Nikola Tesla din municipiul Cluj-Napoca și str. Fabricilor din localitatea Baciu, pentru devierea traficului rutier;

b) să asigure condițiile necesare pentru desfășurarea corespunzătoare a traficului rutier, pe perioada execuției lucrărilor la Pasajul rutier din zona strazilor Tăietura Turcului și Corneliu Coposu;

c) să notifice de îndată celeilalte părți, orice apariție a unui eveniment de natură a aduce atingere derulării în bune condiții a acordului de asociere;

d) în termen de maxim 30 de zile de la data finalizării Pasajului rutier și reluarea circulației, să predea drumul tehnologic Județului Cluj pentru a fi utilizat ca drum de acces la Parcului ştiinţific şi tehnologic "Tetapolis", pe baza unui proces verbal de predare - primire.

e) să respecte prevederile din *Manualul beneficiarului privind implementarea proiectelor prin PNRR și Ghidul solicitantului*, versiunea în vigoare, precum și *Instrucțiunile* aferente, în vederea conformării cu regulile de eligibilitate ale finanţatorului, asigurării pistei de audit şi a disponibilităţii documentelor, în conformitate cu prevederile contractelor de finanţare.

**V. NOTIFICĂRI ÎNTRE PĂRŢI**

5.1. Notificarile/înştiinţările între părţi se vor face doar în scris prin expediere poştală cu confirmare de primire sau e-mail şi sunt valide dacă se asigură confirmarea primirii de către cealaltă parte căruia îi sunt adresate.

**VI. SOLUȚIONAREA LITIGIILOR**

6.1. Orice eventuale neînţelegeri între părți privind validitatea prezentului Acord de asociere sau cele rezultate din interpretarea, executarea sau încetarea acestuia, vor fi soluţionate pe cale amiabilă de către reprezentanţii acestora.

6.2. În cazul în care nu este posibilă rezolvarea pe cale amiabilă, părţile se vor adresa instanţelor judecătoreşti competente.

**VII. CLAUZE FINALE**

Prezentul Acord de asociere poate fi modificat sau completat numai cu acordul părţilor semnatare, prin încheierea unui act adiţional.

Prezentul protocol a fost încheiat azi .........................., în 2 (două ) exemplare originale, câte unul pentru fiecare parte şi intră în vigoare la data semnării de către ultima parte.

**JUDEȚUL CLUJ COMPANIA NAŢIONALĂ DE CĂI**

**FERATE "C.F.R." - S.A**

**PREȘEDINTE ………………………**

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**DIRECȚIA JURIDICĂ**

**Nr. 32190/23.07.2025**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiect de hotarâre privind aprobarea asocierii Județului Cluj cu Compania Națională de Căi Ferate ”CFR” S.A. pentru realizarea unui drum tehnologic pe terenul identificat în Cartea Funciară nr. 335640 Cluj-Napoca, nr. cad. 335640** | | |
| **Compartiment de resort:** | Direcţia Juridică | | |
| **Secțiunea 1 – Documentare și analiză:** | | | | |
| Compania Națională de Căi Ferate CFR SA implementează proiectul *Proiectare și execuție a lucrărilor aferente obiectivului de investiții Electrificarea și reabilitarea liniei de cale ferată Cluj-Napoca – Oradea – Episcopia Bihor – Lot 1 Cluj-Napoca- Aghireș.*  Pentru realizarea lucrărilor este necesară devierea traficului rutier, de la trecerea la nivel cu calea ferată km ex. 503 + 840, de pe Tăietura Turcului, pe perioada execuției lucrărilor la Pasajul rutier din zona strazilor Tăietura Turcului și Corneliu Coposu.  În acest sens, este necesară realizarea unui drum tehnologic deschis circulației publice în lungime de aproximativ 700 m, care să facă legătura între strada Nikola Tesla din Cluj-Napoca și str. Fabricilor din localitatea Baciu.  Imobilul – teren, în suprafață de 8.276 mp, înscris în CF nr. 335640 Cluj-Napoca (drumul ce asigură legătură între strada Nikola Tesla din Cluj-Napoca și str. Fabricilor din localitatea Baciu) se afla în proprietatea Județului Cluj și în administrarea Consiliului Județean Cluj.  Terenul susmenționat a fost dobândit de UAT Județul Cluj în baza Legii nr. 227/17.11.2016 privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate "C.F.R." - S.A., în domeniul public al Judeţului Cluj, în scopul construirii Parcului ştiinţific şi tehnologic "Tetapolis", acesta fiind rezultat ca urmare a unor operațiuni de dezmembrare/alipire a unor imobile în scopul realizării drumului de acces la parcul anterior menționat. Pe terenul respectiv urmează a se realiza drumul de acces la parcul anterior menționat. | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Prin adresa nr. 12/UMP4/1079/30.06.2025, înregistrată la Consiliul Județean Cluj cu nr. 28566/01.07.2025, Compania Naţională de Căi Ferate "C.F.R." - S.A a solicitat analizarea posibilității de încheiere a unui protocol, în vederea realizării unui drum tehnologic deschis circulației publice în lungime de aproximativ 700 m, care să facă legătura între strada Nikola Tesla din municipiul Cluj-Napoca și str. Fabricilor din localitatea Baciu.  Prin adresa nr. 28566/17.07.2025, Consiliul Județean Cluj și-a exprimat disponibilitatea de a promova un proiect de hotărâre de consiliu judetean având ca obiect asocierea Județului Cluj cu Compania Naţională de Căi Ferate "C.F.R." - S.A în vederea realizării unui drum tehnologic deschis circulației publice în lungime de aproximativ 700 m, care să facă legătura între strada Nikola Tesla din Cluj-Napoca și str. Fabricilor din localitatea Baciu. Județul Cluj va pune la dispoziție terenul susmenționat, iar Compania Naţională de Căi Ferate "C.F.R." - S.A va realiza investiția.  După finalizarea Pasajului rutier și reluarea circulației, drumul tehnologic va fi predat în proprietatea Județului Cluj pentru a fi utilizat ca drum de acces la Parcului ştiinţific şi tehnologic "Tetapolis".  Conform prevederilor prevederile art. 173 alin. (1) lit. c) și e), coroborate cu prevederile alin. (7) lit. a) din Ordonanţa de urgenţă nr. 57/2019 privind Codul Administrativ, cu modificările și completările ulterioare;   1. *Consiliul judeţean îndeplineşte următoarele categorii principale de atribuţii:*   *………………….*  *c) atribuţii privind administrarea domeniului public şi privat al judeţului;*  *…………………..*  *e) atribuţii privind cooperarea interinstituţională pe plan intern şi extern;*  (*7) În exercitarea atribuţiilor prevăzute la alin. (1) lit. e), consiliul judeţean:*  *a) hotărăşte, în condiţiile legii, cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean;* | | | | |
| **Secțiunea a 3-a** **- Efecte preconizate ale aplicării actului administrativ** (*impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)***:** | | | | |
| Măsurile de implementare în temeiul hotărârii în cauză vizează următoarele demersuri:   * încheierea Acordului de asociere între UAT Județul Cluj/Consiliul Județean Cluj și Compania Naţională de Căi Ferate "C.F.R." - S.A. * realizarea drumului tehnologic deschis circulației publice care să asigure legătura între strada Nikola Tesla din municipiul Cluj-Napoca și strada Fabricilor din comuna Baciu | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | |
|  | **Prenume și nume** | **Data** | **Semnătura** |
| Elaborat: director executiv | Ștefan Iliescu | 23.07.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/ stabilire date de întocmire | Raport întocmit/ Refuz întocmire raport/ semnătură |
| DIRECȚIA JURIDICĂ | 23.07.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/ semnătură |
| Raluca Groza |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/ semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/ stabilire date de întocmire | Avizul adoptat/  Aviz implicit favorabil |
| 4 |  |  |  |